После капитулације Југославије у априлу 1941. године, био је изабран за секретара партијске ћелије кожарских радника. Истоврмено је радио легално као сластичар, а илегално на партијској техници. Бугарска полиција је сазнала да се код њега налазила машина за умнажање илегалног материјала, па су опколили кућу. Боро је успео да побегне са машином, након чега се прикључио борцима Скопског партизанског одреда. После два месеца, новембра 1941. године, одред је био расформиран. Боро се вратио у Скопље, где је до пролећа 1942. године живео као илегалац. Тада је отишао у Велешки партизански одред „Димитар Влахов“, а затим у Други скопски партизански одред, где је био политички комесар чете.